Lietuvos Respublikos Vyriausybė

NUTARIMAS

Dėl LIETUVOS RESPUBLIKOS VYRIAUSYBĖS 1997 M. KOVO 27 D. NUTARIMO NR. 288 „DĖL Profesinės karo tarnybos karių, karių savanorių ir KITŲ AKTYVIOJO REZERVO KARIŲ, taip pat kariūnų tarnybos ir aprūpinimo stažuotės ar mokymosi laikotarpiu sąlygų aprašo patvirtinimo“ PAKEITIMO

2013 m. kovo 6 d. Nr. 199

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 1997 m. kovo 27 d. nutarimą Nr. 288 „Dėl Profesinės karo tarnybos karių, karių savanorių ir kitų aktyviojo rezervo karių, taip pat kariūnų tarnybos ir aprūpinimo stažuotės ar mokymosi laikotarpiu sąlygų aprašo patvirtinimo“ (Žin., 1997, Nr. 28-677; 2005, Nr. 70-2534; 2007, Nr. 37-1372, 2011, Nr. 107-5060):

1. Pripažinti netekusiu galios 2 punktą.

2. Nurodytu nutarimu patvirtintame Profesinės karo tarnybos karių, karių savanorių ir kitų aktyviojo rezervo karių, taip pat kariūnų tarnybos ir aprūpinimo stažuotės ar mokymosi laikotarpiu sąlygų apraše:

2.1. Išdėstyti 8 punktą taip:

„8. Pasiųstiems stažuotis ar mokytis į užsienio mokymo ar kitas užsienio arba tarptautines institucijas profesinės karo tarnybos kariams, išskyrus karius, tarnaujančius Antrajame operatyvinių tarnybų departamente prie Krašto apsaugos ministerijos, mokamas vidutinis atlyginimas ir iki išvykimo priklausę butpinigiai, Antrajame operatyvinių tarnybų departamente prie Krašto apsaugos ministerijos tarnaujantiems profesinės karo tarnybos kariams – vidutinis atlyginimas, kariams savanoriams ir kitiems aktyviojo rezervo kariams – Lietuvos Respublikos Vyriausybės 1998 m. lapkričio 20 d. nutarime Nr. 1353 nustatyto dydžio tarnybinis atlyginimas.“

2.2. Išdėstyti 12.1 punktą taip:

„12.1. profesinės karo tarnybos kariui jo prašymu teisės aktų nustatyta tvarka gali būti suteiktos atitinkamos trukmės karių atostogos ir apmokamos kelionės į Lietuvą ir atgal išlaidos. Kelionėje išbūtas laikas įskaitomas į atostogų laiką. Karių atostogų metu už dienas, išbūtas Lietuvoje, dienpinigiai nemokami. Profesinės karo tarnybos kariams, išskyrus karius, tarnaujančius Antrajame operatyvinių tarnybų departamente prie Krašto apsaugos ministerijos, už šias dienas mokama Lietuvos Respublikos Vyriausybės 2000 m. rugsėjo 29 d. nutarime Nr. 1181 nustatyto dydžio maitinimosi išlaidų piniginė kompensacija;“.

2.3. Išdėstyti 13 punktą taip:

„13. Karių kelionės į Lietuvą ir atgal dėl svarbių šeiminių aplinkybių (šeimos narių sunkios ligos, mirties ir kita) atveju už dienas, išbūtas Lietuvoje, dienpinigiai nemokami. Kariams, išskyrus karius, tarnaujančius Antrajame operatyvinių tarnybų departamente prie Krašto apsaugos ministerijos, už šias dienas mokama Lietuvos Respublikos Vyriausybės 2000 m. rugsėjo 29 d. nutarime Nr. 1181 nustatyto dydžio maitinimosi išlaidų piniginė kompensacija.“

MINISTRAS PIRMININKAS	ALGIRDAS BUTKEVIČIUS

KRAŠTO APSAUGOS MINISTRAS	JUOZAS OLEKAS